Derbyshire CCC ble medlem av County Championship sammen med Essex, Hampshire, Leicestershire og Warwickshire i 1895. I starten ble klubben ansett som et av de svakere lagene i ligaen, og i 1920 tapte de alle sine kamper. Fra 1926 begynte det å danne seg et godt lag rundt spillere som Denis Smith, Stan Worthington og George Pope, og Pope var sammen med blant andre Tom Mitchell og Bill Copson med da Derbyshire CCC vant sitt eneste mesterskap i 1936.